**Soproni Sörnapokkal indul a SopronFest**

**Teljes a SopronFest Fő téri programja**

*sajtóközlemény*

Embargós*: 2024. március 8-án, péntek 12:00-ig nem publikálható*

**Punnany Massif, Budapest Ragtime Band, Demjén Ferenc, Kispál és a Borz, Necc Party, Csík Zenekar, Kraak & Smaak és Be Massive Horizon – hogy csak néhányat említsünk a SopronFest mostanra teljessé vált Fő téri programjából, amely Soproni Sörnapok néven várja a közönséget. A SopronFest nemcsak az egyik legszínesebb, de az egyik leghosszabb hazai fesztivál címére is pályázhat idén, hiszen már a pünkösdi hétvége előtt egy héttel, május 12-én a hivatalos megnyitóval startol az ünnepi program a Tűztorony tövében, ahol szinte minden nap koncertek várják a közönséget. Eközben a karnyújtásra lévő Esterházy Palota-Erdészeti Múzeum udvara mások mellett Rutkai Borival és Kovácsovics Fruzsinával várja a családokat. A Soproni Sörnapok legtöbb eseménye ingyenesen látogatható, a Lővérekben zajló koncertekre pedig március 13-ig lehet kedvezményes áron jegyekhez jutni.**

*„A SopronFest túlzás nélkül a városunk új ünnepe. 10 napon át az utcák, terek, éttermek, kávézók és klubok élettel telnek meg. Fontosnak tartjuk, hogy a Lővérekben zajló várva-várt koncertkínálat mellett a város Fő terén minőségi koncertekkel ajándékozzuk meg a vendégeinket. A korábban már bejelentett kínálathoz most a Punnany Massif és a Budapest Ragtime Band mellett soproni zenekarok és produkciók nagy számban csatlakoztak, és persze a gyerekekre is gondolunk: Rutkai Bori és Kovácsovics Fruzsina várja őket*.” – mondta el **Farkas Ciprián** polgármester, a SopronFest fővédnöke.

Igazán széles merítéssel készül a SopronFest a Soproni Sörnapok keretében, a klasszikusabb műfajoktól kezdve, a progresszív elektronikus zenéig lesz minden, ami megtáncoltatja a hűség városába látogatókat. **Május 12-én az ünnepi megnyitót követően a Don’t Stop The Queen tribute zenekar lép fel, majd Demjén Ferenc koncertjével zárul az este és indul a SopronFest.** A nyitónapon természetesen a kicsiknek sem érdemes otthon maradni, őket Rutkai Bori várja majd délután az alig pár méterre lévő Erdészeti Múzeumban.

A jazz zene kedvelőire gondolva, május 15-én a Fő térre érkezik a **Budapest Ragtime Band,** akik lassan már 45 éve a magyar tradicionális jazz-élet talán legpatinásabb együttese – élükön a soproni származású Gáyer Ferenccel. Előttük a szintén soproni **Kollmann Gábor Quintet** lép majd fel, a zenekar névadója legendás szaxofonos, és számos hazai jazz formáció elismert zenésze.

A hét tetőpontjaként, a „nulladik napon”, vagyis május 16-án a **Kispál és a Borz** veszi be a Fő téri Soproni Színpadot. 2024-ben alig néhány koncert erejéig színpadra áll Lovasi András és zenekara, akik a „*Beszorult mondat”* turné keretében a Tűztorony tövében is eljátsszák nekünk generáción átívelő klasszikusaikat. Kispálék koncertje után pedig már indul is a városi házibuli hamisítatlan Necc Party módra.

Pénteken már elindul az „élet” a Lővérekben, ahol a hazai klubok és fesztiválok kötelező fellépői adják egymásnak a mikrofont. Délután 5-kor a Fő téren melegíthetünk. Itt a **Punnany Massif** koncertjével folytatódik a program, akik előtt bemutatkozik a rock n' rollban utazó, soproni **Silver Rivolta** zenekar.

Szombaton a családi programokon van a hangsúly, hiszen kora délután **Kovácsovics Fruzsina** táncoltatja meg a gyerkőcöket, aztán pedig érkezik a nagy közönségkedvenc, a **Csík zenekar**, akik előtt ismét egy helyi zenekar, az autentikus népzenéből inspirálódó **Fajkusz Banda** lép majd fel. Fajkusz Attila és bandája a hazai folklór meghatározó szereplője, a soproni Pendelyes és Sopron Táncegyüttesek állandó kísérője.

Vasárnap az elektronikus zene kedvelői örülhetnek. A **Be Massive Horizon** csapata már a kora délutáni óráktól zenél egyenesen a Tűztoronyból, őket pedig a holland elektronikus zenei trió, a **Kraak & Smaak** követi a Fő téren.

*“Az idén is nagy örömmel veszünk részt a SopronFesten. Ez az esemény immár második alkalommal teremt lehetőséget arra, hogy fogyasztóinkkal együtt élvezzük Sopron varázsát és kultúráját, melyet szívügyünknek tekintünk. A Soproni márka számára fontosak a közös élmények, és hogy azokat együtt töltsük, így izgatottan készülünk arra, hogy újabb emlékezetes pillanatokat teremtsünk a fesztivál résztvevői számára.”* - mondta Perényi Katalin, a HEINEKEN Hungária Marketing Igazgatója.

A bemelegítő hetet követően május 17-18-19-én, a Lővérekben zajlanak a SopronFest kiemelt zenei eseményei. A három nap alatt fellép többek között a **Bagossy Brothers Company, Dzsúdló, Majka, Beton.Hofi, a Tankcsapda, és Rúzsa Magdi**, ráadásul itt adja a Puskás Aréna előtti egyetlen koncertjét **Azahriah**, nemzetközi vonalon pedig érkezik **Alle Farben, a Kruder & Dorfmeister** **és a** **Sigma**. A line-up pedig továbbra sem teljes, **még egy titkos headliner bejelentésre vár**. Figyeld a SopronFest híreit, csekkold le a teljes programkínálatot, és csapj le a jegyedre még a következő jegyárforduló előtt!

**Teljes program:** [**https://sopronfest.hu/programtabla/**](https://sopronfest.hu/programtabla/)

**Jegyek:** [**https://sopronfest.hu/jegyek/list/**](https://sopronfest.hu/jegyek/list/)

kontakt: Weekend Event Kft., Váncza Panna - SopronFest fesztiváligazgató - +36-30-245-1608